钦定古今图书集成/理学汇编/学行典/第119卷 > 礼记 > 《玉藻》
## 钦定古今图书集成/理学汇编/学行典/第119卷 > 礼记 > 《玉藻》

“君子在车则闻鸾和之声，行则鸣佩玉”，是以非辟之
心无自入也。

〈陈注〉方氏曰：“心内也，而言入，何哉？盖心虽在内，有物探之而出，及其久也，则与物俱入矣，故得以入言焉。”〈大全〉西山真氏曰：“古之君子，于所以养其心者，无不至也。佩玉中《宫征》之音，步趋有《诗》《乐》之节，行必中规矩，在车则闻鸾和，进退俯仰之闲，出入动静之际，莫不节之以礼，和之以乐，故于是时防邪僻而导中正，其为功也易。近世一切无之，而所以荧惑斲丧者，则不可胜数，故于是时防邪僻而导中正，其为力也难。夫惟”知其难而益勉持敬之功，庶乎非僻无自而入矣。